OzLabs/hebrew-wiki-articles huggingface dataset:
גוג'וזאורוס

גוג'וזאורוס (שם מדעי: Gojirasaurus; מילולית: "לטאת גודזילה") הוא סוג של דינוזאור קדום מקבוצת הצלופיזואידים שהתקיים באמריקה הצפונית של שלהי הטריאס שלפני 210 עד 201.3 מיליון שנה מזמננו. הסוג מכיל מין אחד – Gojirasaurus quayi, על שם מחוז קואיי שבניו מקסיקו, בו התגלו הממצאים.

==מאפיינים==
הגוג'וזאורוס ידוע מתצורה בודדת שהשתמרה בניו מקסיקו באבן בוץ פחמנית והיא התגלתה ב-1994 בידי החוקר אדריאן האנט, אף שהוא ראה בממצאים אלה שרידים שמבוטלים מספק. עם זאת ב-1997 הסוג הוגדר מחדש בידי החוקר היפני קנת' קרפטנטר על שם מפלצת הקאייג'ו היפנית (על פי ההגיה המקורית – "גודזירה"), זאת עקב המאובנים שהיו חריגים בגודלם ביחס לתקופתו של הדינוזאור.

ממצאיו של הדינוזאור כללו שרידי שיניים חדות ומשוננות, צלעות וחוליות ושרידי אגן ושוקיים ועצמות רגליים קטנות וללא גולגולת מלאה. מבנה הדינוזאור היה פרימיטיבי מאוד, דמה לזה של הצלופיזיים או של הדילופוזאוריים וכמה חוקרים סברו שלא היה כלל דינוזאור אלא קרוב של השובוזאוריים. עם זאת מחקר מ-2004 העריך שמבנה השוקיים והאגן מקביל לאלה של הצלופיזיס והוחלט להעבירו לקבוצת הצלופיזואידים הקדומה.

דינוזאור זה היה לצד הליליינשטרנוס אחד מהגדולים בבני קבוצתו והן בדינוזאורים הטורפים מהטריאס, כאשר הוא היה בעל שוקה באורך 469 מ"מ, ממנה מוצג שגודלו של הפרט הגיע לאורך 5.5 מטרים ולמשקל 150 עד 200 ק"ג, מה שאולי הפך אותו לטורף-על הדומה לדילופוזאורוס. מספר חוקרים רואים בממצאיו שרידים המעידים שפרט זה היה צעיר ואולי בבגרותו היה גדול עוד יותר.

==קישורים חיצוניים==

==הערות שוליים==

קטגוריה:בעלי חיים שתוארו ב-1997
קטגוריה:טקסונים שתוארו בידי קנת' קרפנטר
קטגוריה:צלופיזואידה
קטגוריה:דינוזאורים שחיו בטריאס עליון באמריקה הצפונית
קטגוריה:מאובני טקסונים שתוארו ב-1997
אית'ן סנטוס

אית'ן ג'יימס סנטוס (באנגלית: Ethan James Santos; נולד ב־22 בדצמבר 1998) הוא כדורגלן גיברלטרי המשחק בעמדת המגן במנצ'סטר 62 ובנבחרת גיברלטר. 

== קריירת מועדונים ==
סנטוס החל את דרכו ככדורגלן במחלקת הנוער של מועדון יורופה מליגת העל הגיברלטרית. בשנת 2017 חתם במועדון מנצ'סטר 62, בו שיחק שנתיים והבקיע שער אחד.

בשנת 2019 חתם במועדון מונס קאלפה, בו שיחק במשך כשלוש שנים, ואז חזר למנצ'סטר 62.

== קריירה בין־לאומית ==
לסנטוס 7 הופעות במדי הנבחרת הצעירה של גיברלטר. ב־27 במרץ 2021 ערך סנטוס את הופעתו הראשונה במדי הקבוצה הבוגרת, במסגרת מוקדמות מונדיאל 2022, בהפסד 4–1 ל.

== הערות שוליים ==

==קישורים חיצוניים==

קטגוריה:כדורגלנים גיברלטרים
קטגוריה:מגני כדורגל גיברלטרים
קטגוריה:ילידי 1998
I'm Upset

I&#39;m Upset (בעברית: אני עצבני) הוא סינגל של הראפר הקנדי דרייק, מתוך אלבום האולפן החמישי שלו, Scorpion. השיר יצא לאור ב-26 במאי 2018, על ידי חברות התקליטים יאנג מאני אנטרטיינמנט וקאש מאני רקורדס, כסינגל השלישי מתוך האלבום. השיר הופק על ידי אוגי מיין מקולקטיב המפיקים Working on Dying.

==הרכב==
"I'm Upset" הוא שיר היפ הופ המכיל הפקת טראפ ו"היי-האטס מתגלגלים, בס עמוק ולופ פסנתר מאופק".<ref name="Pitchfork"></ref><ref name="XXL"></ref> בשיר דרייק מתייחס לצורכו לשלם חשבונות לאישה כל חודש ו"להשיג עבורה מה שהיא רוצה".<ref name="XXL"/> השיר גם צוין כמכיל השפעת של אימו.<ref></ref>

==קבלה ביקורתית==
"I'm Upset" ספג ביקורות שליליות ממבקרי מוזיקה. ג'ייסון גרין כתב בפיצ'פורק כי "מעל הכל זה משעמם. דרייק לא מגביר את הזרימה שלו, הקצב המינימלי פועל, ואנו מתבקשים לקחת שיר ראפ עם הפזמון המושמע 'I'm upset' עם פנים ישרות. 'I'm upset' ('אני עצבני') אינו ביטוי עצמי; זה מה שמלמדים פעוט ליילל במקום למשוך למישהו בשערות".<ref name="Pitchfork"/><ref name="XXL"/>

==וידאו קליפ==
הווידאו קליפ בוים על ידי קארנה אוונס, והוא מציג את דרייק מתאחד עם חברי הקאסט של דגראסי: הדור הבא, סדרת הדרמת-נוער הקנדית בה גילם דרייק את הדמות ג'ימי ברוקס מ-2001 עד 2008.<ref name="degrassi"></ref> נוסף על כך, בקליפ הופעות קמע של קווין סמית' וג'ייסון מיוז בתור הדמויות ג'יי ובוב השקט מסרטיו של סמית'.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| פלטינה
| 80,000
|-
! פורטוגל (AFP)
| זהב
| 5,000
|-
! הממלכה המאוחדת (BPI)
| כסף
| 200,000
|}

==קישורים חיצוניים==

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי דרייק
קטגוריה:שירים באנגלית
קטגוריה:שירים על כעס
קטגוריה:שירי כסף בממלכה המאוחדת
קטגוריה:שירי פלטינה בארצות הברית
קטגוריה:סינגלים בהוצאת יאנג מאני
אלכסנדר דומינגס

אלכסנדר דומינגס קרבאלי (בספרדית: Alexander Domínguez Carabalí; נולד ב-5 ביוני 1987 באסמרלדס שבאקוודור) הוא כדורגלן אקוודורי המשחק בעמדת השוער בקבוצת ליגה דה קיטו מליגת העל האקוודורית ובנבחרת אקוודור.

== קריירת מועדונים ==
דומינגס גדל במחלקות הנוער של אסמרלדס קלוב וליגה דה קיטו. בשנת 2006 החל לשחק בקבוצה הבוגרת של ליגה דה קיטו, ובסך הכל ערך 292 הופעות ליגה במדי המועדון במסגרת ליגת העל האקוודורית.

ב-22 ביוני 2016 חתם דומינגס במונטריי מליגת העל המקסיקנית. ב-17 ביולי ערך את הופעת הבכורה שלו במועדון, בתיקו 1-1 נגד פואבלה במסגרת הליגה. בסך הכל ערך תשע הופעות ליגה במדי המועדון.

ב-23 באוגוסט 2017 הושאל דומינגס לאתלטיקו קולון מליגת העל הארגנטינאית. ב-26 באוגוסט ערך את הופעת הבכורה שלו במועדוו, בתיקו 1-1 נגד רוסאריו סנטראל במסגרת הליגה. בסך הכל ערך 27 הופעות ליגה במהלך תקופת ההשאלה.

ב-1 ביולי 2018 חתם דומינגס בוולס סארספילד מליגת העל הארגנטינאית. ב-11 באוגוסט ערך את הופעת הבכורה שלו במדי המועדון, בניצחון 2-0 על ניואל'ס אולד בויס במסגרת הליגה. בסך הכל ערך 22 הופעות ליגה במדי המועדון.

ב-20 באוגוסט 2021 חתם דומינגס בסרו לארגו מליגת העל האורוגוואית. ב-11 בספטמבר ערך את הופעת הבכורה שלו במועדון, בתיקו 1-1 נגד נסיונל במסגרת הליגה. בסך הכל ערך 12 הופעות ליגה במדי המועדון.

ב-1 בינואר 2022 חתם דומינגס בדפורטס טולימה מליגת העל הקולומביאנית. ב-23 בינואר ערך את הופעת הבכורה שלו במועדון, בהפסד 1-0 לאינדפנדיינטה מדיין במסגרת הליגה. בסך הכל ערך תשע הופעות ליגה במדי המועדון.

ב-15 ביולי 2022 חזר דומינגס לליגה דה קיטו מליגת העל האקוודורית.

== קריירה בינלאומית ==
ב-26 במרץ 2011 ערך דומינגס את הופעת הבכורה שלו בנבחרת אקוודור, בהפסד 2-0 לנבחרת קולומביה במשחק ידידות.

הוא היה חלק מסגל הנבחרת בטורנירים קופה אמריקה 2011, מונדיאל 2014, קופה אמריקה 2015, קופה אמריקה 2016, קופה אמריקה 2019 וקופה אמריקה 2021.

נכלל בסגל נבחרת אקוודור לטורניר מונדיאל 2022.

נכלל בסגל נבחרת אקוודור לטורניר קופה אמריקה 2024.

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:שוערי כדורגל אקוודורים
קטגוריה:אסמרלדס: כדורגלנים
קטגוריה:כדורגלני ליגה דה קיטו
קטגוריה:כדורגלני מונטריי
קטגוריה:כדורגלני אתלטיקו קולון
קטגוריה:כדורגלני ולס סארספילד
קטגוריה:כדורגלני דפורטס טולימה
קטגוריה:כדורגלני נבחרת אקוודור
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:אקוודורים שנולדו ב-1987
סימורגיה

סימורגיה (שם מדעי: Simurghia; קרוי על שם המפלצת המעופפת מהמיתולוגיה הפרסית: סימורג}) הוא סוג של פטרוזאור ממשפחת הניקטוזאוריים שחי בצפון אפריקה של המאסטריכט שלפני 66 מיליון שנה מזמננו, סמוך להכחדת הקרטיקון הגדולה.

הסימורגיה תואר ב-2018 בידי החוקרים ניקולס ר. לונגריך, דייוויד מ. מרטיל ובריאן אנדרס, לצד פטרוזאורים דומים כמו הברברידקטילוס והאלקיונה, שהשתייכו כנראה לאותה משפחה. בסוג נכלל מין בודד - Simurghia robusta, שפרושו מלטינית: "חזק".

פטרוזאור זה שנחשף בבסיס אולד אבדון (Ouled Abdoun Basin) שבצפון מרוקו נחפר במשך 3 שנים, בהם נחשפו מעל 200 שלדי פטרוזאורים. הוא ידוע מממצאי זרוע ארוכה שבורה ללא החלק הקדמי, אשר הייתה בסיס לכנף קדומה. הערכה של מוטת כנפיו מגיעה לחמישה מטרים בקירוב, מה שהופך אותו לגדול מהאלקיונה והברברידקטילוס.

ככל הנראה הפטרוזאור עופף מעל החופים הקדומים של האוקיינוס האטלנטי שלחופי מרוקו וניזון בים מדגים ויצורי דומים בעודו מקנן במושבות בחופים, אולי לצד פטרוזאורים נוספים. בדומה לשאר הפטרוזאורים הוא נכחד כליל לפני 66 מיליון שנה מזמננו.

==קישורים חיצוניים==

קטגוריה:ניקטוזאוריים
קטגוריה:פטרוזאורים שחיו בקרטיקון עליון באפריקה
קטגוריה:מאובני טקסונים שתוארו ב-2018
Al Muntazah

אל מונטזה (בערבית: أسواق المنتزه; באנגלית: Al Muntazah) היא רשת המרכולים הגדולה ביותר בבחריין<ref></ref>.

מטה החברה הראשי נמצא בעיר מוחראק, בחריין, מלבדו מפעילה החברה כ-30 סניפים נוספים בבחריין, ערב הסעודית וקטר.

== היסטוריה ==
החברה הוקמה בשנת 1984, בעיר מוחראק ובהמשך פתחה החברה עוד כ-10 סניפים בערים רפאע, חמד, מנאמה, סיתרה, עיסא, ערד, חורה וגלעלי.

בשנת 2002, החרימה החברה מוצרים אמריקאים, כמחאה על יחסה של ישראל כלפי הפלסטינים בגדה המערבית<ref></ref>.

בשנת 2013, התרחבה לשווקים נוספים והחלה למכור מוצרי נייר, צילום מסמכים לעסקים, מוסדות חינוך וסטודנטים.

בשנת 2015, פתחה את סניף האקספרס הראשון שלה בעיר מוחראק.

בשנת 2018, החרימה החברה מוצרים המיוצרים בדנמרק בעקבות פרסום קריקטורות נגד הנביא מוחמד<ref></ref>.

== קישורים חיצוניים ==
* 

== הערות שוליים ==

קטגוריה:חברות בחרייניות
קטגוריה:חנויות
קטגוריה:חנויות מזון
דיאמנטינזאוריה

דיאמנטינזאוריה (שם מדעי: Diamantinasauria; מילולית: "לטאות ארוכות") היא קבוצה של דינוזאורים זאורופודים טיטאנוזאורים שהתקיימו במשך הקרטיקון העליון של הקנומן עד הטורון והיא התקיימה באמריקה הדרומית ובאוסטרליה (ואולי גם באנטארקטיקה ששימשה בעבר גשר יבשתי ביניהם) במספר אתרים מאובנים ובעיקר ב-"Bajo Barreal Formation" שבפטגוניה ותצורת וינסטון "Winton Formation" שבקווינסלנד.

קבוצה קטנה זו מכילה רק 4 סוגים בעלי מאפיינים דומים והיא הוגדרה ב-2021 בידי החוקר Poropat על סמך מספר מאפיינים דומים, כשהיא קרויה על שם הסוג דיאמנטינזאורוס. חוקרים רבים לעומת זאת לא רואים בה קבוצה תקפה ומכלילים את סוגיה בין שאר הטיטאנוזאורים.

==מיון==
*סוג אוסטלוטיטאן (Australotitan)
*סוג דיאמנטינזאורוס (Diamantinasaurus)
*סוג סרמיאנטוזאורוס (Sarmientosaurus)
*סוג סוואנזאורוס (Savannasaurus)

==קישורים חיצוניים==

קטגוריה:טיטאנוזאוריה
קטגוריה:מאובני טקסונים שתוארו ב-2021
Fake Love (שיר של דרייק)

Fake Love (בעברית: אהבה מזויפת) הוא סינגל של הראפר הקנדי דרייק, מתוך המיקסטייפ שלו, More Life.<ref></ref><ref></ref> השיר יצא לאור ב-29 באוקטובר 2016 להורדה דיגיטלית, באמצעות יאנג מאני אנטרטיינמנט וקאש מאני רקורדס.<ref></ref><ref></ref> הוא נכתב על ידי דרייק יחד עם סטארה, וינילז ופרנק דוקס והופק על ידי השניים האחרונים.<ref></ref><ref name="Pitchfork"></ref>

==הרכב ומילים==
"Fake Love" כולל מקצב R&B. מבחינה לירית, הוא מתמקד בעמיתיו של דרייק המעריכים אותו רק על הצלחתו, ולא אכפת להם מצדדיו האחרים, ומכאן המילים "fake people showing fake love to me" ("אנשים מזויפים מראים אהבה מזויפת כלפיי").<ref></ref>

המילים "That's when they smile in my face/Whole time they wanna take my place" הן אינטרפולציה של השיר "Back Stabbers" של The O'jays.<ref></ref>

==קבלה ביקורתית==
שלדון פירס מפיצ'פורק השווה את השיר ל-"Hotline Bling" והגדיר אותו כ"מדבק וידידותי במעורפל, ברמה של כמה שירים בקאנון של דרייק".<ref name="Pitchfork"/>

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה
| 70,000
|-
! ברזיל (Pro-Música Brasil)
| זהב
| 30,000
|-
! דנמרק (IFPI Danmark)
| פלטינה
| 90,000
|-
! צרפת (SNEP)
| זהב
| 66,666
|-
! איטליה (FIMI)
| פלטינה
| 50,000
|-
! פורטוגל (AFP)
| פלטינה
| 10,000
|-
! הממלכה המאוחדת (BPI)
| פלטינה
| 600,000
|-
! ארצות הברית (RIAA)
| פלטינה 6×
| 6,000,000
|}

==הערות שוליים==

קטגוריה:שירי 2016
קטגוריה:סינגלים מ-2016
קטגוריה:שירי דרייק
קטגוריה:שירים באנגלית
קטגוריה:שירים שנכתבו על ידי סטארה
קטגוריה:שירים שנכתבו על ידי פרנק דוקס
קטגוריה:שירים שהופקו על ידי פרנק דוקס
קטגוריה:שירי זהב בברזיל
קטגוריה:שירי פלטינה באוסטרליה
קטגוריה:שירי פלטינה בממלכה המאוחדת
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת יאנג מאני
Push and Shove (אלבום)

Push and Shove הוא אלבום האולפן השישי של להקת הרוק האמריקאית נו דאוט. האלבום יצא לאור ב-21 בספטמבר 2012, על ידי אינטרסקופ רקורדס.

== רשימת רצועות ==

==קישורים חיצוניים==

== הערות שוליים ==

קטגוריה:אלבומי 2012
קטגוריה:אלבומים באנגלית
קטגוריה:אלבומי חברת אינטרסקופ רקורדס
שרינה קסוואן

שרינה קסוואן הוא שם העט של שרה קסוואן (ברומנית: Sarina Cassvan; 3 בינואר 1894 – 8 בינואר 1978) הייתה סופרת ומתרגמת יהודייה שפעלה ברומניה ארץ מולדתה ובצרפת, בה התגוררה במשך כשלושים שנה.

== חייה האישיים ==
שרה קסוואן נולדה בעיר בקאו שברומניה ללזר קסוואן, מורה לעברית ובן של רב ולז'נטה אלטר קון.<ref></ref> היא למדה בפקולטה לפילולוגיה באוניברסיטת בוקרשט. הייתה נשואה ליון פס, סופר ומתרגם רומני, חבר פעיל במפלגה הסוציאל-דמוקרטית הרומנית.

== יצירתה הספרותית<ref></ref> ==
=== פעילות עיתונאית ===
המאמר הראשון של שרינה קסוואן פורסם בעיתונות בשנת 1921. בתקופה 1929–1933 עבדה בתור כתבת עבור העיתונות בפריז.

יצירותיה התפרסמו במשך עשורים רבים בעיתונים "Revista copiilor și a tinerimii", "Adevărul literar și artistic", "Lupta", "Cuvântul literar", "Dimineața", "Scena", "Rampa", "Femeia", "Gazeta literară" ,"Contemporanul.

=== ספרים ===
ספרה הראשון, "Crezul ocnașului" (עקרונותיו ואמונתו של הנידון לעבודת פרך) הופיע בשנת 1922.

ספרה "30de zile în studio" (30 ימים באולפן), שהופיע בשנת 1933, היה בין הספרים הראשונים בשפה הרומנית שתיעדו את נושא הקולנוע.

בשנת 1963 פורסם הרומן שלה "Între pană și spadă" (בין קולמוס לחרב) על חייו של נסיך מולדובה דימטריה קנטמיר.

=== מחזות ===
שרינה קסוואן כתבה את המחזות "Una sau mai multe femei" (אישה אחת או יותר), ו – "Calvar" ("ייסורים"), מחזה שתורגם לצרפתית בשם "Les masques du destin" (מסכות הגורל) והוצג בתיאטרון אלברט הראשון בפריז. המחזה לילדים "Niță", "Nuța și Lăbuș" (ניצה, נוצה ולאבוש) הוצג בתיאטרון העממי בבוקרשט בשנת 1926 והמחזה לילדים "În țara trântorilor" (בארץ העצלנים) הוצג בתיאטרון הלאומי קישינב בשנת 1928.

=== תרגום ===
שרינה קסוואן ניהלה פעילות תרגום ענפה מצרפתית (אנטול פרנס, אמיל זולה, ז'ול ורן ועוד), רוסית (מקסים גורקי, לב טולסטוי ועוד) וגרמנית (שטפן צוויג ועוד) לרומנית ומרומנית לצרפתית. תרגומה לרומנית של סיפורי שרל פרו, שיצא לאור בשנת 1966,זכה להצלחה רבה, הודפס ופורסם מחדש עד שנת 2004. בשנת 1931 תרגמה וערכה את האנתולוגיה "Contes roumains d’écrivains contemporains" ובו תרגום לצרפתית של יצירותיהם של סופרים רומנים משפיעים ומוערכים באותה תקופה כגון טודור ארגזי, גאלה גלקטיון, מיחאיל סדובאנו ועוד.

=== חברות בארגוני סופרים ===
שרינה קסוואן התקבלה לאגודת הסופרים הרומנים בשנת 1924.

היא ייסדה את Asociația Gândirii Europene (אגודת החשיבה האירופאית) אותה ניהלה במשך שמונה שנים. האגודה נתמכה על ידי אלנה וקרסקו ומומנה על ידי אישים רומנים וזרים רבים. בשל פעילותה הספרותית והפעילות שניהלה למען קידום תרבותי מחוץ לרומניה, התקבלה לארגון Société des Auteurs et compositeurs dramatiques (SACD), ארגון הפועל לשמירת זכויותיהם של המחזאים, המלחינים ועובדי הבמה בצרפת, ולארגון Académie Féminine des Lettres, ארגון צרפתי שמטרתו תמיכה בפעילות הספרותית של נשים ועידודה.

בנובמבר 1942 נכללה ברשימת הסופרים היהודים שנאסרו לפרסום ברומניה תחת משטר אנטונסקו.

==הערות שוליים==

קטגוריה:עיתונאים יהודים רומנים
קטגוריה:מתרגמים יהודים רומנים
קטגוריה:עיתונות יהודית ברומניה
קטגוריה:רומניה: אנטישמיות
קטגוריה:סופרים יהודים רומנים
קטגוריה:בקאו: אישים
קטגוריה:רומניות שנולדו ב-1894
קטגוריה:נפטרות ב-1978
סבאס מנדס

ג'גסון סבסטיאן "סבאס" מנדס קרבאלי (בספרדית: Jhegson Sebastián "Sebas" Méndez Carabalí; נולד ב-26 באפריל 1997 במירה שבאקוודור) הוא כדורגלן אקוודורי המשחק בעמדת הקשר האחורי בקבוצת לוס אנג'לס מה-MLS ובנבחרת אקוודור.

== קריירת מועדונים ==
לאון גדל במחלקות הנוער של נורטה אמריקה ואינדפנדיינטה דל ואיה. בשנת החל לשחק בקבוצה הבוגרת של אינדפנדיינטה דל ואיה במסגרת ליגת העל האקוודורית, ובסך הכל ערך 81 הופעות ליגה במדי המועדון, בהן הבקיע 4 שערים.

ב-17 באוגוסט 2015 הושאל לקולטורל לאונסה מהפרימרה דיויסיון RFEF, במדיה ערך הופעת ליגה אחת.

ב-28 בדצמבר 2018 חתם מנדס באורלנדו סיטי מה-MLS. ב-2 במרץ 2019 ערך את הופעת הבכורה שלו במדי המועדון, בתיקו 2-2 נגד ניו יורק סיטי במסגרת הליגה. בסך הכל ערך 77 הופעות ליגה במדי המועדון, בהן הבקיע שער אחד.

ב-19 ביולי 2022 חתם מנדס בלוס אנג'לס מה-MLS. ב-24 ביולי ערך את הופעת הבכורה שלו במועדון, בניצחון 2-0 על ספורטינג קנזס סיטי במסגרת הליגה.

== קריירה בינלאומית ==
ב-11 בספטמבר 2018 ערך מנדס את הופעת הבכורה שלו בנבחרת אקוודור, בניצחון 2-0 על נבחרת גואטמלה במשחק ידידות.

הוא היה חלק מסגל נבחרת אקוודור בטורניר קופה אמריקה 2019, בו ערך שתי הופעות, ובטורניר קופה אמריקה 2021, בו ערך חמש הופעות.

נכלל בסגל נבחרת אקוודור לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:קשרי כדורגל אקוודורים
קטגוריה:כדורגלני קולטורל לאונסה
קטגוריה:כדורגלני אורלנדו סיטי
קטגוריה:כדורגלני לוס אנג'לס
קטגוריה:כדורגלני נבחרת אקוודור
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:אקוודורים שנולדו ב-1997
Thursday (שיר של ג'ס גלין)

"Thursday" (בעברית: יוֹם חֲמִישִׁי) הוא סינגל שהוקלט על ידי הזמרת-יוצרת האנגלייה ג'ס גלין, מתוך אלבום האולפן השני שלה, Always In Between (2018).<ref name=":0"></ref> הוא יצא לאור ב-11 באוקטובר 2018, על ידי חברת התקליטים אטלנטיק רקורדס, כסינגל השלישי מתוך האלבום.<ref name=":0" /> רמיקסים בהשתתפות וניקי רומרו הופצו בהמשך.<ref name=":2" />

השיר הגיע למקום הראשון במצעד הסינגלים הסקוטי.<ref></ref>

== רקע וכתיבה ==
השיר נכתב על ידי ג'ס גלין, אד שירן וסטיב מק והופק על ידי סטיב מק גם כן.<ref name=":0" /> "Thursday" היה השיר השני שגלין ומק עבדו עליו יחד, אחרי הסינגל הראשון שלהם יחד, שיצא לאור בשנת 2015, "Take Me Home". בריאיון למגזין בילבורד, גלין דיברה על תהליך הכתיבה ותיארה את העבודה לצד מק.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-130 מיליון השמעות.<ref name=":2"></ref>

== וידאו קליפ ==
הווידאו קליפ הרשמי של השיר פורסם ב-15 בנובמבר 2018 והועלה לערוץ היוטיוב הרשמי של ג'ס גלין.<ref name=":1"></ref>

נכון לאוקטובר 2022 עומד מונה הצפיות של הקליפ על למעלה מ-52 מיליון צפיות.<ref name=":1" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!הממלכה המאוחדת (BPI)<ref></ref>
|פלטינה 2×
|1,200,000<small></small>
|-
!קנדה (Music Canada)<ref></ref>
|זהב
|40,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|11 באוקטובר 2018
|הזרמת מוזיקה • הורדה דיגיטלית
|אטלנטיק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי ג'ס גלין
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי ג'ס גלין
קטגוריה:שירים שנכתבו על ידי סטיב מק
קטגוריה:שירים שהופקו על ידי סטיב מק
קטגוריה:שירים על יום חמישי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת אטלנטיק רקורדס
יחסי בנגלדש–ליבריה

יחסי בנגלדש-ליבריה הם היחסים הדו-צדדיים בין בנגלדש לליבריה.

שומרי שלום בנגלדשים נפרסו בליבריה מאז 2003 כחלק ממשימת האו"ם בליבריה (UNMIL). חיילים אלו גם סיפקו טיפול רפואי חינם לאלפים מהליברים המקומיים.<ref></ref> בנגלדש אף הפעילה תוכניות לפיתוח מיומנויות עבור הצעירים הליברים. הכשרות אלו כללו את תחומים טכניים וטכנולוגים, ובהם מדעי המחשב, חייטות, תיקון ותחזוקה של גנרטורים ועוד. גדוד ההנדסה של בנגלדש היה מעורב בבנייה, תיקון ותחזוקה של כמה מפעלי תשתית מרכזיים בליבריה.<ref></ref> בשנת 2008 הקימו שומרי השלום של בנגלדש את "כיכר בנגלדש" – מתחם פנאי וחינוכי המורכב ממרכז להכשרה מקצועית ומגרש משחקים לילדים בעיר גברנגה.<ref></ref>

מספר ארגונים בנגלדשים לא ממשלתיים בליבריה, כשהבולט בהם הוא BRAC העוסק בעיקר בתחומי מימון מיקרו, גידול עופות, בעלי חיים והפיתוח הכפרי.<ref></ref> בשנת 2011, משלחת בנגלדשית ביקרה בליבריה על מנת לבחון אפשרויות לסחר ולהשקעות. הלשכה לקידום הייצוא של בנגלדש הודיעה כי תשקיע כ-3 מיליון דולר גם במגזר הפרטי וגם בציבורי בליבריה.

== הערות שוליים ==
אנחלו פרסיאדו

אנחלו סמיט פרסיאדו קיניונס (בספרדית: Ángelo Smit Preciado Quiñónez; נולד ב-19 בפברואר 1998 בשושופינדי שבאקוודור) הוא כדורגלן אקוודורי המשחק בעמדת המגן הימני בקבוצת ראסינג גנק מליגת העל הבלגית ובנבחרת אקוודור.

== קריירת מועדונים ==
פרסיאדו גדל במחלקות הנוער של אמריקה דה קיטו ואינדפנדיינטה דל ואיה. בשנת 2018 שיחק באליאנסה קוטופקסי, קבוצת המילואים של אינדפנדיינטה דל ואיה, במדיה ערך 11 הופעות ליגה והבקיע שני שערים. הוא ערך 65 הופעות ליגה באינדפנדיינטה דל ואיה במסגרת ליגת העל האקוודורית, בהן הבקיע שישה שערים.

ב-4 בינואר 2021 חתם פרסיאדו בראסינג גנק מליגת העל הבלגית. ב-16 בינואר ערך את הופעת הבכורה שלו במועדון, בהפסד 0–2 למוסקרון במסגרת המחזור ה-20 בליגה לעונת . הוא ערך 33 הופעות ליגה בעונה וחצי הראשונות שלו במועדון.

== קריירה בינלאומית ==
ב-12 באוקטובר 2018 ערך פרסיאדו את הופעת הבכורה שלו בנבחרת אקוודור, בהפסד 3–4 לנבחרת קטר במשחק ידידות.

הוא היה חלק מסגל נבחרת אקוודור בטורניר קופה אמריקה 2021, וערך חמש הופעות בטורניר.

נכלל בסגל נבחרת אקוודור לטורניר מונדיאל 2022.

נכלל בסגל נבחרת אקוודור לטורניר קופה אמריקה 2024.

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:מגני כדורגל אקוודורים
קטגוריה:כדורגלני ראסינג גנק
קטגוריה:כדורגלני ספרטה פראג
קטגוריה:כדורגלני נבחרת אקוודור
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים זרים בבלגיה
קטגוריה:ספורטאים זרים בצ'כיה
קטגוריה:אקוודורים שנולדו ב-1998
גונסאלו ואיה

גונסאלו ואיה (בספרדית: Gonzalo Valle; נולד ב-28 בפברואר 1996 בריובמבה שבאקוודור) הוא כדורגלן אקוודורי המשחק בעמדת השוער בקבוצת גואיאקיל סיטי מליגת העל האקוודורית ובנבחרת אקוודור.

== קריירת מועדונים ==
ואיה החל את הקריירה המקצוענית שלו בגואיאקיל סיטי מליגת העל האקוודורית. ב-4 במרץ 2017 ערך את הופעת הבכורה שלו בקבוצה הבוגרת של המועדון, בהפסד 2-0 לאוניברסידד קאתוליקה דה אקוודור במסגרת הליגה.

==קישורים חיצוניים==

קטגוריה:כדורגלנים אקוודורים
קטגוריה:שוערי כדורגל אקוודורים
קטגוריה:אקוודורים שנולדו ב-1996
סיביטי

סיביטי (בצרפתית: Sibiti) היא עיירה הממוקמת במחוז לקומו ברפובליקה של קונגו. נכון לשנת 2012, מתגוררת בה אוכלוסייה של 23,752 תושבים.

== גאוגרפיה ==
העיירה ממוקמת בגובה של 400 מטר מעל פני הים, לב אגן הקונגו, כ־200 קילומטרים מחופי האוקיינוס האטלנטי וכ־220 קילומטרים מצפון־מערב לברזוויל, בירת המדינה.

== תחבורה ==
במזרח העיירה ישנו שדה תעופה קטן בעל רחבת חניה לארבעה מטוסים. כמו כן, העיירה מחוברת לרשת הכבישים הלאומית.

קטגוריה:הרפובליקה של קונגו: ערים
בית הקברות הפרוטסטנטי של רומא

נוף טיפוסי בבית הקברות
בית הקברות הפרוטסטנטי או בית הקברות הלא-קתולי או בית הקברות האנגלי (באיטלקית: Cimitero Acattolico di Roma) הוא בית קברות פרטי הממוקם ברובע טסטאצ'יו של רומא. בית הקברות ממוקם בצמוד לפירמידת קסטיוס ששולבה בחומת אורליאנוס וגובלת בבית הקברות. בבית הקברות קבורים לא-קתולים ובכלל זאת, אך לא רק, פרוטסטנטים ובריטים רבים. רבים מהקבורים במקום הם אנשי רוח, משוררים, סופרים, ציירים ופסלים.

הקבר המוקדם ביותר בבית הקברות הוא של דר' ארתור, רופא מאדינבורו שנקבר ב-1716.

בבית הקברות עצים רבים ביניהם ברוש מצוי ורימון. לצד פירמידת קסטיוס מדשאה רחבה. המצבות אינן אחידות וישנם פסלים רבים ועיטורים מגוונים בבית הקברות. כך לדוגמה הפסל מלאכית הצער משמש כמצבה מעל קברה של אמלין סטורי, אשתו של הפסל ויליאם ווטמור סטורי.

== היסטוריה ==
מכיוון שלא-קתולים, חוטאים, מתאבדים ושחקנים הודרו מבתי קברות קתוליים, נדרש אתר קבורה אלטרנטיבי ללא-קתולים. צו של הכס הקדוש מ-1671 חס על לא-קתולים מקבורה עם חוטאים וזונות באתר הקבורה Muro Torto. ב-1716 נקבר לראשונה באזור המרעה לצד פירמידת קסטיוס, אזרח זר, דר' ויליאם ארתור, רופא מאדינבורו. לאחר מכן הצטרפו נקברים נוספים, ברובם בריטים, מה שהוביל למיתוג בית הקברות כבית הקברות האנגלי.

בית הקברות התפתח ללא הכרה רשמית והקברים היו מפוזרים באחו כאשר פרות רעו לצדם. ב-1824 הוקמה תעלה שגידרה את צדו העתיק של בית הקברות. ב-1920 מונה לבית הקברות מפקח מרשויות רומא וב-2011 הועבר הניהול לגוף של נציגים ממדינות זרות.

== נקברים ידועים ==
* ג'ון קיטס

המצבה על של [[ג'ון קיטס, בולטת בכך שלא מציינת את שמו]]
* פרסי ביש שלי

המצבה על קברו של [[פרסי ביש שלי]]
* אנטוניו גראמשי

המצבה על קברו של [[אנטוניו גראמשי]]
* אכסל מונתה - לא נקבר בבית הקברות אך יש לוח זיכרון לזכרו
* יוהאן דויד אקרבאלד
* אנג'ליקה באלאבנוב
* רוברט מייקל בלנטיין
* קארל ברולוב
* ג'ון בגנל ברי
* ג'ון גיבסון
* ויליאם סטנלי האסלטין
* אנטוניו לבריולה
* הנס פון מארי
* ג'ורג' פרקינס מארש
* פטר אנדריאס מונק
* פאבל סבדומסקי
* ג'ון אדינגטון סימונדס
* מילנה פבלוביץ'-ברילי
* ברונו פונטקורבו
* קונסטנס פנימור וולסון
* אנדראה קמילרי
* לינדזי קמפ
* אוגוסט רידל
* היינריך קרל ריינהולד
* שרה פרקר רמונד

== קישורים חיצוניים ==

* 

קטגוריה:טסטאצ'יו
קטגוריה:רומא: מבנים
קטגוריה:איטליה: בתי קברות
סני דיאנג

סני טימותי דיאנג (בצרפתית: Seny Timothy Dieng; נולד ב-23 בנובמבר 1994 בציריך שבשווייץ) הוא כדורגלן סנגלי יליד שווייץ המשחק בעמדת השוער במידלסברו מהפוטבול ליג צ'מפיונשיפ ובנבחרת סנגל.

== קריירת מועדונים ==
דיאנג שיחק בקבוצות הכוכב האדום ציריך, גראסהופרס ציריך, פ.צ. גרנשן, דיסבורג ופיילד.

ב-26 באוגוסט 2016 חתם בקווינס פארק ריינג'רס מהפוטבול ליג צ'מפיונשיפ. הוא הושאל מהמועדון לקבוצות וייטהוק, המפטון אנד ריצ'מונד בורו, סטיבנייג' ודונקסטר רוברס מהליגות הנמוכות באנגליה, וכן לדנדי מליגת העל הסקוטית.

בעונת חזר לשחק בקווינס פארק ריינג'רס. ב-13 באוגוסט 2022 הבקיע שער בנגיחה בתוספת הזמן בתיקו 2-2 מול סנדרלנד במסגרת המחזור השלישי בליגה לעונת . בסיום עונת 2022/2023 בחרו בו האוהדים כשער העונה.

ב-8 ביולי 2023 חתם לארבע שנים במידלסברו תמורת כשני מיליון פאונד.

== קריירה בינלאומית ==
ב-30 במרץ 2021 ערך דיאנג את הופעת הבכורה שלו בנבחרת סנגל, בתיקו 1-1 נגד נבחרת אסוואטיני במסגרת מוקדמות גביע אפריקה לאומות 2021. הוא היה חלק מסגל נבחרת סנגל בטורניר גביע אפריקה לאומות 2021, בו זכתה נבחרתו, וערך שתי הופעות בטורניר.

נכלל בסגל נבחרת סנגל לטורניר מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

== תארים ==
;נבחרת סנגל
* גביע אפריקה לאומות (1): 2021

; אישיים
* שער העונה של קווינס פארק ריינג'רס לעונת 2022/2023 (מול סנדרלנד ב-13 באוגוסט 2022)

== קישורים חיצוניים ==

== הערות שוליים ==

קטגוריה:כדורגלנים סנגלים
קטגוריה:שוערי כדורגל סנגלים
קטגוריה:כדורגלני גראסהופרס ציריך
קטגוריה:כדורגלני דיסבורג
קטגוריה:כדורגלני קווינס פארק ריינג'רס
קטגוריה:כדורגלני דנדי
קטגוריה:כדורגלני דונקסטר רוברס
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:סנגלים שנולדו ב-1994
רשת רדיו

ישנם שני סוגים של רשתות רדיו הנמצאות כיום בשימוש ברחבי העולם: רשת שידור מסוג "אחד לרבים" (תקשורת חד כיוונית) שבדרך כלל בשימוש עבור תקשורת המונים, ותקשורת קצה לקצה (תקשורת דו-כיוונית) שבשימוש בדרך כלל על ידי כוחות הביטחון ושירותים ציבוריים כגון משטרה, מכבי אש, מוניות ושירותי משלוחים. בנוסף יש תקשורת סלולרית שמאפשרת לשלוח ולקבל מידע בו זמנית על ידי שימוש בשני תדרים שונים במקביל. הטכנולוגיה הבסיסית משותפת בין שני סוגי רשתות הרדיו והתקשורת הסלולרית.

רשת הרדיו הדו-כיוונית משתמשת בטכנולוגיה ורכיבים דומים לרשת שידור חד-כיוונית, אך בדרך כלל כוללת כמה נקודות שידור קבועות (משדרים) עם מקלטים במקומות משותפים ומשלטים ניידים. בצורה כזו גם מכשירי תקשורת קבועים וגם ניידים יכולים לתקשר אלו עם אלו על פני אזורים גאוגרפיים רחבים, החל מסדר גודל של ערים בודדות ועד למחוזות או מדינות שלמות. ניתן לחבר מספר אתרי שידור/קליטה קבועים כדי להשיג את טווח הכיסוי הנדרש בעזרת חיבור אלחוטי (ישנן כמה דרכים לבצע זאת) או בעזרת חיבור קווי (כמו סיבים אופטיים, למשל). בכל המקרים הללו האותות מועברים בדרך כלל למתג מרכזי מסוג כלשהו שבו הודעת הרדיו עוברת עיבוד ונשלחת מחדש (מוחזרת) לכל אתרי המשדרים אליהם היא צריכה להגיע.

במערכות רדיו דו-כיווניות מודרניות מקובל להשתמש בשיטות חדשות כדי ליעל את התהליך ואת תחום התדרים הנדרש ובכך לאפשר תקשורת של יותר משתמשים בצורה נוחה. יש שימוש בטכנולוגיה דומה גם במערכות סלולריות.

== רשתות שידור ==
תקשורת "אחד לרבים" (נקרא באנגלית - broadcast) היא מערכת תקשורת אשר מפיצה למספר תחנות שידור בו-זמנית, במטרה לשדר לטווח רחב יותר מאשר מה שמתאפשר על ידי שידור אות מנקודה בודדת. זה מאפשר יצירת רשתות רדיו המגיעות לקהל רחב. רשתות שידור משתמשות בשיטה זו במטרה להפיץ תוכן.

השימוש ברשתות השידור עלה במהירות עם האפשרות של שידור "אחד לרבים" למאזינים ביתיים בשנות ה-20. צמיחה זו התפתחה בדרכים שונות במקומות שונים בעולם. בבריטניה ה-BBC התפתח בעזרת מימון ציבורי ואגרות רדיו, והיה בעל מונופול שידור בעשורים הראשונים שלו. לעומת זאת, בארצות הברית קמו רשתות שידור מסחריות שונות שהתחרו זו בזו על הכנסות מפרסום.

האתגר הטכני העיקרי שיש להתמודד איתו בעת הפצת תוכן למרחקים ארוכים הוא שמירה על איכות האות וניהול מספר נקודות מיתוג / ממסר בשרשרת האותות. בעבר נשלחו תוכניות רדיו לתחנות שידור מרוחקות בשיטות שונות, כולל קווי טלפון חכורים, תקליטים מוקלטים מראש וקלטות שמע. עם הזמן החל שימוש בחיבורים אלחוטיים על ידי ממסרי רדיו יבשתיים, ומאוחר יותר החיבורים הוחלפו ברובם בכבלים קואקסיאליים, סיבים אופטיים ותקשורת לוויינית, המציעים בדרך כלל יחסי עלות-תועלת מעולים.

ככל שעבר הזמן, רשתות רדיו מוקדמות רבות התפתחו לרשתות טלוויזיה, כאשר השימוש ברדיו הצטמצם ואנשים החלו לצרוך תוכן בטלוויזיה.

==ראו גם==

* רדיו
* שידור רדיו בישראל
* חובבות רדיו

== קישורים חיצוניים ==

קטגוריה:רדיו
Jumpman

Jumpman הוא סינגל של הראפר הקנדי דרייק והראפר האמריקאי פיוצ'ר, מתוך המיקסטייפ המשותף שלהם, What a Time to Be Alive. השיר יצא לאור ב-10 בנובמבר 2015 לרדיו הקצבי, על ידי חברות התקליטים A1 רקורדינגס, קאש מאני רקורדס, אפיק רקורדס, פריבנדז, ריפבליק רקורדס ויאנג מאני אנטרטיינמנט, כסינגל המוביל מתוך המיקסטייפ.

==קבלה ביקורתית==
מתיו רמירז מ-Spin כתב כי השיר הוא "שיר [בסגנון] יאנג ת'אג" וטען ש"דרייק מנסה לחקות את הייחודיות של יאנג ת'אג - התוצאה לא מביכה אלא מאומצת, וגורמת לך לייחל לדבר האמיתי".<ref></ref>

"Jumpman" בולט בשימוש שלו באפקט של עורב צווח המשולב בביט.

==הופעות במדיה==
בדצמבר 2015 הוציא הראפר קניה וסט את הסינגל השיווקי "Facts", בו משתמש באותו פלואו בו השתמש דרייק ב-"Jumpman".<ref></ref>

באפריל 2016, אפל הוציאה פרסומת לאפל מיוזיק בהשתתפות טיילור סוויפט שרה את השיר ונופלת בטעות על ההליכון. סרטון זה זכה לפופולריות ברשת, לצד פרסומת נוספת של אפל מיוזיק בה דרייק מבצע ליפ סינק לשירה של סוויפט "Bad Blood".<ref></ref>

==הצלחה מסחרית==
"Jumpman" הגיע למקום ה-12 במצעד הבילבורד הוט 100 ב-7 בנובמבר 2015, לפני שיצא כסינגל. השיר זכה בסופו של דבר בתואר הפלטינה המרובעת מטעם איגוד תעשיית ההקלטות האמריקאי עבור יחידות משולבות של מכירות וסטרימינג בסך למעלה מארבעה מיליון. נכון למרץ 2016, השיר נמכר ב-824,000 עותקים בארצות הברית.<ref></ref> בבריטניה, הוא הגיע למקום ה-58 במצעד הסינגלים הבריטי וזכה בתואר הזהב על למעלה מ-400,000 עותקים.

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| זהב
| 35,000
|-
! קנדה (Music Canada)
| זהב
| 40,000
|-
! דנמרק (IFPI Danmark)
| זהב
| 45,000
|-
! איטליה (FIMI)
| זהב
| 25,000
|-
! ניו זילנד (RMNZ)
| זהב
| 7,500
|-
! פורטוגל (AFP)
| זהב
| 10,000
|-
! הממלכה המאוחדת (BPI)
| פלטינה
| 600,000
|-
! ארצות הברית (RIAA)
| פלטינה ×5
| 5,000,000
|}

==הערות שוליים==

קטגוריה:שירי 2015
קטגוריה:סינגלים מ-2015
קטגוריה:שירי דרייק
קטגוריה:שירי פיוצ'ר
קטגוריה:שירים באנגלית
קטגוריה:שירים שנכתבו על ידי מטרו בומין
קטגוריה:שירים שהופקו על ידי מטרו בומין
קטגוריה:שירי מוזיקת טראפ
קטגוריה:שירי זהב באוסטרליה
קטגוריה:שירי זהב בניו זילנד
קטגוריה:שירי זהב בקנדה
קטגוריה:שירי פלטינה בממלכה המאוחדת
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת אפיק רקורדס
תרבות וערך

תרבות וערך (באנגלית: Culture and Value; במקור בגרמנית: Vermischte Bemerkungen - תמהיל הערות) הוא ספר פילוסופיה המכיל אסופה של הערותיו האישיות של לודוויג ויטגנשטיין שנערכו על ידי גאורג הנריק פון רייט. הוא פורסם לראשונה בגרמנית בשנת 1977, כאשר הטקסט תוקן במהדורות הבאות. המהדורה השנייה (1978) המורחבת של רייט תורגמה על ידי פיטר ווינץ' ופורסמה ב-1980 (והודפסה מחדש ב-1984). אלואיס פיצ'לר תיקן את היצירה (הפקת מהדורה גרמנית חדשה ב-1994) וזו יצאה לאור עם תרגום חדש של פיטר ווינץ' ב-1998.<ref></ref><ref>L. Wittgenstein (1998), Culture and Value, ed. by Georg Henrik von Wright, rev. ed. London: Wiley-Blackwell, , .</ref>

ההערות מסודרות בסדר כרונולוגי עם ציון שנת מוצאן. כמעט מחציתם נובעים מהתקופה שלאחר השלמת חלקו הראשון של חקירות פילוסופיות בשנת 1945.

בסוף הספר מופיע שיר שהוצע על ידי ויטגנשטיין להופרת לודוויג האנסל, ויש להניח שהוא היה מחברו.

בין ההערות שפורסמו הוענקה תשומת לב מיוחדת לקטע שבו מנה ויטגנשטיין אנשים שלדעתו השפיעו עליו: לודוויג בולצמן, היינריך הרץ, ארתור שופנהאואר, גוטלוב פרגה, ברטראנד ראסל, קרל קראוס, אדולף לוס, אוטו וינינגר, אוסוואלד שפנגלר, פיירו סראפה .<ref>Wittgenstein (1998), p. 19</ref>

הספר מכיל גם כמה ממחשבותיו של ויטגנשטיין על שייקספיר, תוך השוואה שלילית בין תיאורי דמויותיו לאלו של טולסטוי.

הערה נוספת משנת 1931 מעידה על השימוש הראשון של ויטגנשטיין במונח 'דמיון משפחתי', כחלק מדיון בעבודתו של שפנגלר.<ref>Wittgenstein (1998), p. 21</ref>

== לקריאה נוספת ==
=== ספרות ראשונית ===
<div class="mw-content-ltr">
* L. Wittgenstein (1998), Culture and Value, ed. by Georg Henrik von Wright, rev. ed. London: Wiley-Blackwell, מסת"ב 0631205713, מסת"ב 978–0631205715.
</div>

=== ספרות משנית ===
<div class="mw-content-ltr">
* Wang, Joseph (2007). "Culture and Value Revisited – Draft of a new electronic edition". From the ALWS archives: A selection of papers from the International Wittgenstein Symposia in Kirchberg am Wechsel.
</div>

== הערות שוליים ==

קטגוריה:חיבורים פילוסופיים
קטגוריה:לודוויג ויטגנשטיין
ג'וזפין בארנס

אליס ג'וזפין מרי טיילור בארנס (18 באוגוסט 1912 - 28 בדצמבר 1999) הידועה בשם ד"ר ג'וזפין בארנס, הייתה רופאה אנגלייה, שעסקה במיילדות וגינקולוגיה. היא הייתה הנשיאה הראשונה של ההסתדרות הרפואית הבריטית, ב-1979. בארנס הייתה פעילה גם בקמפיין הלאומי למניעת סרטן לנשים עם בדיקת סרטן.<ref name=":0"></ref>

== ראשית חיים וחינוך ==
בארנס נולדה ב-18 באוגוסט 1912, היא הייתה הבכורה מבין חמשת ילדיהם של השר וולטר וורטון ואליס מרי (לבית איבוטסון). בארנס נולדה בקליף רואד, שרינגהאם, נורפוק, היא למדה בבית הספר התיכון אוקספורד שבצפון אוקספורד ובאוניברסיטת אוקספורד. היא למדה רפואה באוניברסיטת קולג' בלונדון.

== קריירה ==
בתחילת מלחמת העולם השנייה היא התחילה לעבוד בבית החולים השומרוני. ב-1947 התחילה לנהל צוות מיילדות נייד של בית החולים האוניברסיטאי קולג'.
== חיים אישיים ==
After Dark ב-1997]]
היא התחתנה עם בריאן וורן, סגן בצבא, ב-1942.<ref name=":0" /> נולדו להם שלושה ילדים, פני, אמנדה ואנתוני. ב-1964 הם התגרשו.<ref name=":0" />

בארנס נפטרה ב-28 בדצמבר 1999.<ref name=":0" />

==קישורים חיצוניים==

== הערות שוליים ==

קטגוריה:רופאות המאה ה-20
קטגוריה:גבירות מפקדות במסדר האימפריה הבריטית
קטגוריה:רופאות אנגליות
קטגוריה:בוגרי יוניברסיטי קולג' לונדון
קטגוריה:מיילדות
קטגוריה:גינקולוגיות
קטגוריה:גינקולוגים
קטגוריה:בריטים שנולדו ב-1912
קטגוריה:בריטיות שנולדו ב-1912
קטגוריה:בריטים שנפטרו ב-1999
קטגוריה:בריטיות שנפטרו ב-1999
אנדריי גובין

אנדריי ויקטורוביץ' גובין (ברוסית: Андрей Викторович Губин; נולד ב-30 באפריל 1974) הוא מוזיקאי אסטרדה פופ סובייטי ורוסי, זמר, מלחין, משורר, זמר-יוצר, מפיק מוזיקלי.

==ביוגרפיה==
אנדריי גובין נולד ב־30 באפריל 1974 באופה. כילד, הוא אהב שחמט, שיחק כדורגל באופן מקצועי, שיחק בנבחרת מוסקבה, אבל רגל שבורה שמה קץ בספורט.

את השיר הראשון שלו "מאלצ'יק ברודיאגה" כתב בגיל 16. השיר הפך לאחר מכן ללהיט והיה ברוטציה גבוהה ברדיו ובטלוויזיה.

ב-1995 יצא אלבום האולפן הראשון של גובין "מאלצ'יק ברודיאגה". עד סוף 1995, אלבום הבכורה מכר למעלה מ-500,000 עותקים מקוריים.

ב-1998 יצא אלבום האולפן השני של אנדריי גובין "טולקו טי". עם תוכנית זו, אנדריי גובין החל להופיע סולו ברוסיה, קזחסטן, אוקראינה ובלארוס, בשנים 1998–1999. בשנת 2000 יצא אלבום האולפן השלישי "בילו נו פרושלו". יחסי הציבור של האלבום החלו בסיבובי הופעות מאסיביים בארצות הברית, ישראל, גרמניה, לטביה, אזרבייג'ן, קזחסטן ואוזבקיסטן.

בשנת 2004 הקליט גובין בדיסק "שירים על פוטין" את שיר התעמולה "DJ Putin", שיצא על ידי הלייבל "שווארמה רקורדס". בסוף אותה שנה כתב את השיר "לה-לה-לה" לז'אנה פריסקה , שהחלה לאחרונה בקריירת סולו<ref></ref>.

==קישורים חיצוניים==
* 

== הערות שוליים ==

קטגוריה:זמרים רוסים
קטגוריה:זמרי פופ רוסים
קטגוריה:מפיקים מוזיקליים רוסים
קטגוריה:רוסים שנולדו במאה ה-20
קטגוריה:רוסים שנולדו ב-1974
איגוד תעשיית ההקלטות האיסלנדי

איגוד תעשיית ההקלטות האיסלנדי (באיסלנדית: Félag Hljómplötuframleiðenda; בראשי תיבות: FHF) הוא הארגון המרכזי המייצג את ענף ההקלטות של איסלנד. האיגוד חבר בפדרציה הבינלאומית לתעשייה הפונוגרפית.<ref></ref>

== אישורי הסמכה להקלטת מוזיקה ==
האיגוד אחראי על הענקת אישורי הסמכה להקלטת מוזיקה באיסלנד על סמך מכירות בלבד.

עד 2017, אישורים אלו הוענקו בהתאם לשנת פרסום האלבום/הסינגל. מאז 2018, אישורים אלו ניתנים ללא קשר לתאריך היציאה של האלבום/סינגל.

{| class="wikitable"
|+אלבומים ווידאו קליפים
!סוג הסמכה
!1 בינואר 1975 עד 31 בדצמבר 1986
!1 בינואר 1987 עד 31 בדצמבר 1993
!1 בינואר 1994 עד 31 בדצמבר 2014
!1 בינואר 2015 עד 31 בדצמבר 2017
!מאז 1 בינואר 2018
|-
|15x15 פיקסלים זהב
|5,000
|3,000
|5,000
|3,500
|2,500
|-
|15x15 פיקסלים פלטינה
|10,000
|7.500
|10,000
|7,000
|5,000
|-
|15x15 פיקסלים פלטניה ×2
|20,000
|15,000
|20,000
|14,000
|10,000
|-
|15x15 פיקסלים יהלום
|—
|—
|—
|—
|50,000
|}
{| class="wikitable"
|+סינגלים
!סוג הסמכה
!עד 31 בדצמבר 2020
!מאז 1 בינואר 2021
|-
|15x15 פיקסלים זהב
|5,000
|7,500
|-
|15x15 פיקסלים פלטינה
|10,000
|15,000
|-
|15x15 פיקסלים פלטניה ×2
|20,000
|30,000
|}

== קישורים חיצוניים ==
* 

== הערות שוליים ==

איסלנד
קטגוריה:מוזיקה איסלנדית
קטגוריה:איסלנד: תרבות
גדת טאראס שבצ'נקו

גדת טאראס שבצ'נקו (ברוסית: Набережная Тараса Шевченко) היא גדה הממוקמת על הצד הימיני של גדת נהר מוסקבה ברובע דורוגומילובו במוסקבה.

גדת טאראס שבצ'נקו ממוקמת בין הגשרים בורודינסקי ודורוגומילובסקי . הגדה עוברת מתחת לגשר המטרו סמולנסקי , גשר נובוארבטסקי וגשר בגרטיון. שדרות אוקראינסקי ורחוב קייבסקאיה משקיפים על הגדה<ref></ref>.

על גדת טאראס שבצ'נקו, הממוקמת בחלקה מול בניין ממשלת הפדרציה הרוסית - הבית הלבן, מתקיימות לעיתים קרובות פעולות פוליטיות וציבוריות שונות. בפרט, הצעדה הרוסית ואחרים.

==גלריה==
<gallery>
קובץ:Moscow, Tarasa Schevchenko 1, May 2015 (1).jpg|בית נפטיאניקוב
קובץ:Памятник Шевченко и сотрудники посольства Украины.jpg|אנדרטת טאראס שבצ'נקו ומלון אוקראינה
קובץ:Tower 2000 in Moscow.jpg|מגדל 2000
קובץ:Moscow-City from Tarasa Shevchenko Embankment 1.jpg|מבט על מוסקבה סיטי מגדת טאראס שבצ'נקו
</gallery>

==קישורים חיצוניים==

==הערות שוליים==

טאראס שבצ'נקו
טאראס שבצ'נקו
C Jam Blues

"C Jam Blues" הוא סטנדרט ג'אז שהלחין ב-1942 דיוק אלינגטון וביצעו מוזיקאים רבים אחרים, בהם דייב גרוזין, ג'אנגו ריינהארדט, אוסקר פיטרסון וצ'ארלס מינגוס.

== רקע ==
כפי שהכותרת מרמזת, היצירה עוקבת אחר צורת בלוז בת שתים עשרה תיבות במפתח דו מז'ור. המנגינה ידועה בכך שהיא קלה במיוחד לנגינה, כאשר המנגינה כולה כוללת שני צלילים בלבד: G ו-C.

הופעה כוללת בדרך כלל כמה סולואים מאולתרים. כותב המנגינה המקורית הוא ככל הנראה הקלרנית<nowiki/>ן ברני ביגרד ב-1941, אך הדבר אינו ודאי. <ref></ref>

== הקלטות ==
* סרט בשחור-לבן של אלינגטון שהופק ב-1942, סרט בשם Jam Session, מתאר ג'אם סשן שבו אלינגטון מתחיל לנגן בקונטרבס ואליו מצטרפים בהדרגה חברים נוספים בלהקתו, ביניהם המתופף סוני גריר והחצוצרן רקס סטיוארט.
* מנהיג להקת ה-Western Swing, בוב וילס ו-His Texas Playboys, הקליטו את הקטע במועד מסוים שבין 1945 ל-1947 כחלק מהתמלילים של טיפאני (Tiffany Transcriptions). <ref>San Antonio Rose. Tiffany Transcriptions page 351.</ref>
* ביל דוג'ט הקליט גרסה באלבום המחווה שלו מ-1958, Salute to Duke Ellington (King).
* "C Jam Blues" שימש את להקת Bonzo Dog Doo-Dah כבסיס לשירם "The Intro and the Outro". <ref></ref>
* מאלגרו מילר ונילס-הנינג ארסטד פדרסן כללו את השיר באלבומם The Duets משנת 1999. <ref></ref>
* רביעיית דייב ברובק ביצעה קטע זה בשידור חי בפסטיבל הג'אז של ניופורט ב-1958; ההקלטה מופיעה באלבומם Newport 1958. <ref></ref>

==קישורים חיצוניים==

== הערות שוליים ==

קטגוריה:שירי 1942
קטגוריה:שירים באנגלית
קטגוריה:סטנדרטים בג'אז
קטגוריה:קצרמר מוזיקה
מחלף נחל רבידה

250px

מחלף נחל רבידה הוא מחלף בירושלים שנחנך ב־2022 יחד עם פתיחת כביש 16. המחלף עובר בגשר מעל נחל רבידה (ומכאן גם שמו) ומחבר את כביש 16 לשכונת הר נוף וליער ירושלים.

המחלף נבנה כפרויקט של עיריית ירושלים, משרד התחבורה וחברת נתיבי ישראל, ובוצע על ידי חברת שפיר.

==קישורים חיצוניים==
* [https://www.civileng.co.il/יורדים-לשטח-סקירת-פרויקט-מחלף-רבידה סקירה על מחלף נחל רבידה] בשלב בנייתו

נחל רבידה
נחל רבידה
מוזיאון הזכוכית בפראונאו

מוזיאון הזכוכית בפראונאו (בגרמנית: Glasmuseum Frauenau), הוא מוזיאון ציבורי בבעלות מדינת בוואריה, גרמניה, לתיעוד התרבות וההיסטוריה של ייצור זכוכית באזור בוואריה תחתית . המוזיאון הוקם על רקע מסורת יצור הזכוכית בת 500 שנים בעיירה ובסביבתה.

==היסטוריה==
המוזיאון הוקם בשנת 1975 על ידי ראש העיר פראונאו ואמן זכוכית מקומי לתיעוד מסורת יצור הזכוכית ואמנות הזכוכית המקומית. במשך הזמן התפתח המוזיאון והפך למוקד בינלאומי של מפגשים מקצועיים ותצוגות עבור אמני זכוכית מכל רחבי העולם. עם פתיחתו זכה המוזיאון להכרה ושיתוף פעולה של היסטוריונים ואמני זכוכית ידועים אשר אף העבירו אליו לתצוגה חלק מן האוספים הפרטיים שלהם.

מתחילת דרכו שילב המוזיאון תצוגות של אמנות הזכוכית ביחד עם טכנולוגיה תרבות ומסורת של תעשיית הזכוכית, והציג את הקשר שבין הפעילות המקומית האופיינית, לזו הבינלאומית בכל הרבדים הללו. אוצרי המוזיאון שקדו על פיתוח האוסף והתצוגה באמצעות רכישות, תרומות והשאלות ממקורות שונים.
התרומה החשובה ביותר לאוסף התקבלה מאוספיו של היסטוריון האומנות וולפגנג קרמר (Wolfgang Kermer) שהיה דיקן האקדמיה לאומנות באוניברסיטת שטוטגרט.
בתחילת שנות האלפיים ובמסגרת פעילויות לפיתוח כלכלי ותיירותי של אזור היער הבווארי, זכה המוזיאון למענקי פיתוח משמעותיים והחל גם בשיתוף פעולה עם מוזיאונים ויצרני זכוכית בצ'כיה הסמוכה. מענקי פיתוח נוספים מן האיחוד האירופי הכפילו את שטחי התצוגה של המוזיאון במבנה חדש ויחודי שהוקם עבורו, ובו נוספו ספריה מקצועית וחדרי ועידות שאיפשרו הרחבה ותיעוד של המחקר המקצועי והאומנותי בנושאי הזכוכית.

בשנת 2014 לאחר שהתברר כי הוצאות האחזקה והפיתוח של המוזיאון מכבידים על תקציבה של העיירה הקטנה בה הוא שוכן וכי התרומות והתמיכות המתקבלות אינן מספיקות להמשך הפעלתו באופן איכותי, הועבר המוזיאון לאחריות מדינת בוואריה שתממן אותו מתקציבה ותאפשר את המשך החופש האומנותי ופעילותו של המוזיאון.

==התצוגה==
תצוגת הקבע במוזיאון משתרעת בשטח של 1300 מ"ר בתוך מבנה עגול ומואר בעל חלונות ענק המשקיפים על גינת המוזיאון בה מפוזרות עבודות אמנות זכוכית בגדלים מרשימים. במרכז המבנה ובחלקו הנמוך מוצגים תנורי היצור וסדנאות העבודה של האמנים עם כלי העבודה הייחודיים. מסלול הסיור סובב את המרכז ומציג את התפתחות ההיסטורית של תעשיית יצור הזכוכית מתחילתה במסופוטמיה ודרך תצוגה של כל הסגנונות האומנותיים עד לימינו.

==קישורים חיצוניים==

* 

קטגוריה:בוואריה: מוזיאונים
קטגוריה:זכוכית
אנדריס נופרט

אנדריס נופרט (בהולנדית: Andries Noppert; נולד ב-7 באפריל 1994 בהירנפיין שבהולנד) הוא כדורגלן הולנדי המשחק בעמדת השוער בקבוצת הירנפיין מליגת העל ההולנדית ובנבחרת הולנד.

== קריירת מועדונים ==
נופרט החל את הקריירה המקצוענית שלו בהירנפיין. בין השנים 2014–2018 שיחק בנאק ברדה, בעיקר כשוער שני, וערך שש הופעות בסך הכל במסגרת ליגת העל ההולנדית וליגת המשנה ההולנדית.

ב-30 בינואר 2018 חתם נופרט בפוג'ה מהסרייה ב'. הוא ערך שמונה הופעות ליגה במדי המועדון.

ב-12 בספטמבר 2019 חתם נופרט בדורדכט מליגת המשנה ההולנדית.

ב-22 בינואר 2021 חתם נופרט בגו אהד איגלס מליגת המשנה ההולנדית. בחצי העונה הראשונה שלו במועדון, בה העפילה הקבוצה לליגת העל ההולנדית שימש כשוער שני. בעונת 2021/2022 ערך 15 הופעות ליגה במסגרת ליגת העל ההולנדית.

ב-16 במאי 2022 חתם נופרט על חוזה לשתי עונות בהירנפיין מליגת העל ההולנדית.

== קריירה בינלאומית ==
נכלל בסגל נבחרת הולנד בטורניר מונדיאל 2022, על-אף שלא ערך הופעות במדי הנבחרת עד למועד הזימון.

ב-21 בנובמבר 2022 ערך את הופעת הבכורה שלו בנבחרת, בניצחון 2-0 על נבחרת סנגל במסגרת המחזור הראשון בשלב הבתים של מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:שוערי כדורגל הולנדים
קטגוריה:כדורגלני הירנפיין
קטגוריה:כדורגלני נאק ברדה
קטגוריה:כדורגלני פוג'ה
קטגוריה:כדורגלני דורדרכט
קטגוריה:כדורגלני גו אהד איגלס
קטגוריה:כדורגלני נבחרת הולנד
קטגוריה:כדורגלני מונדיאל 2022
קטגוריה:הולנדים שנולדו ב-1994
The Best in the World Pack

The Best in the World Pack (בעברית: החבילה הטובה בעולם) הוא המיני-אלבום השלישי של הראפר הקנדי דרייק. המיני-אלבום יצא לאור ב-15 ביוני 2019, על ידי חברות התקליטים פרוזן מומנטס, ריפבליק רקורדס ו-OVO סאונד. הוא מכיל את הסינגלים הכפולים "Omertà" ו-"Money in the Grave", כשבאחרון משתתף הראפר האמריקאי ריק רוס. "Money in the Grave" הפך לשירו ה-26 של דרייק והשני של רוס שהגיע לצמרת מצעד השירים הקצביים באוגוסט 2019.<ref></ref><ref>[https://www.billboard.com/articles/business/chart-beat/8528652/drake-rick-ross-money-grave-no-1-rhythmic-songs-airplay-chart "Drake & Rick Ross' 'Money in the Grave' Hits No. 1 on Rhythmic Songs Chart"] from Billboard (August 28, 2019)</ref> גופים שונים ציינו כי המיני-אלבום מציין את ההוצאה הראשונה של דרייק מחוץ לחברות התקליטים קאש מאני רקורדס ויאנג מאני אנטרטיינמנט.<ref></ref><ref name="CashMoney"></ref> במקום זאת, ברשתות הסטרימינג, מצוין: "2019 Frozen Moments, LLC, under exclusive licensing to Republic Records, a division of UMG Recordings, Inc" (פרוזן מומנטס, LLC, תחת רישוי בלעדי לריפבליק רקורדס, מחלקה של UMG 2019").<ref name="CashMoney" /> בילבורד אישרו כי פרוזן מומנטס הופיעו בעבר בהוצאות אחרות של OVO סאונד.<ref name="CashMoney" />

== רקע ==
דרייק פרסם את העטיפה של שני השירים ברשתות החברתיות ב-14 ביוני 2019. לאחר הזכייה באליפות ה-NBA של טורונטו ראפטורס, השירים שימשו כ"הוצאה חגיגית".<ref></ref><ref></ref> דרייק מונה לשגריר העולמי של הקבוצה ובעבר השתתף בגמר ה-NBA 2019.<ref></ref>

== רשימת רצועות ==

== מיקומי שיא ==
=== Omertà ===

=== Money in the Grave ===

== נתוני מכירות ==
=== Money in the Grave ===
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה ×2
|140,000
|-
!דנמרק (IFPI Danmark)
|זהב
|45,000
|-
!צרפת (SNEP)
|זהב
|100,000
|-
!איטליה (FIMI)
|זהב
|35,000
|-
!ניו זילנד (RMNZ)
|זהב
|15,000
|-
!פורטוגל (AFP)
|פלטינה
|10,000
|-
!הממלכה המאוחדת (BPI)
|פלטינה
|600,000
|}

== קישורים חיצוניים ==

== הערות שוליים ==

קטגוריה:מיני-אלבומים מ-2019
קטגוריה:אלבומי דרייק
קטגוריה:מיני-אלבומים באנגלית
קטגוריה:מיני-אלבומי חברת ריפבליק רקורדס
ווקר צימרמן

ווקר דוויין צימרמן (באנגלית: Walker Dwain Zimmerman; נולד ב-19 במאי 1993 בלורנסוויל שבג'ורג'יה, ארצות הברית) הוא כדורגלן אמריקאי המשחק בעמדת הבלם בקבוצת נאשוויל מה-MLS ובנבחרת ארצות הברית.

== ביוגרפיה ==
צימרמן נולד בג'ורג'יה שבארצות הברית, למשפחה נוצרית אדוקה, ואביו אף היה כומר במשך כ-21 שנה.<ref></ref> הוא בן הזקונים מבין שלושה אחים, להוריו דייוויד ובקי. 

נשוי לסאלי צימרמן, ולהם ילד משותף.

== קריירת מועדונים ==
צימרמן החל את הקריירה המקצוענית שלו בדאלאס מליגת ה-MLS הצפון-אמריקאית. ב-11 במאי 2013 ערך את הופעת הבכורה שלו במועדון, בניצחון 2-1 על די. סי. יונייטד במסגרת הליגה. ב-22 ביוני 2013 הבקיע את שער הבכורה שלו במועדון, בתיקו 2-2 נגד ספורטינג קנזס סיטי במסגרת הליגה. בסך הכל ערך 95 הופעות ליגה במדי המועדון, בהן הבקיע שמונה שערים.

ב-10 בדצמבר 2017 חתם צימרמן בלוס אנג'לס מה-MLS. ב-7 באפריל 2018 ערך את הופעת הבכורה שלו במועדון, בהפסד 5-0 לאטלנטה יונייטד במסגרת הליגה. ב-22 בספטמבר הבקיע את שערי הבכורה שלו במועדון, צמד שערים בניצחון 0–2 על סן חוזה ארת'קווייקס במסגרת הליגה. בסך הכל ערך 54 הופעות ליגה במדי המועדון, בהן הבקיע חמישה שערים.

ב-11 בפברואר 2020 חתם צימרמן בנאשוויל מה-MLS.

== נבחרות ארצות הברית ==
ב-3 בפברואר 2017 ערך צימרמן את הופעת הבכורה שלו בנבחרת ארצות הברית, בניצחון 0–1 על נבחרת ג'מייקה במשחק ידידות. ב-28 במאי 2018 הבקיע את שער הבכורה שלו בנבחרת, בניצחון 0–3 על נבחרת בוליביה במשחק ידידות.

הוא היה חלק מסגל נבחרת ארצות הברית בטורניר גביע הזהב 2019, בו ערך שלוש הופעות, ובטורניר גביע הזהב 2021, בו זכה יחד עם נבחרתו, כשהוא עורך שלוש הופעות.

נכלל ומשחק בסגל נבחרת ארצות הברית הבוגרת בטורניר מונדיאל 2022 שבקטאר.

נכלל בסגל הנבחרת האולימפית של ארצות הברית לטורניר הכדורגל באולימפיאדת פריז (2024).

== תארים ==
;דאלאס
* גביע ארצות הברית הפתוח (1): 2016

;נבחרת ארצות הברית
* גביע הזהב של CONCACAF (1): 2021

== קישורים חיצוניים ==

* 

== הערות שוליים ==

קטגוריה:כדורגלנים אמריקאים
קטגוריה:בלמי כדורגל אמריקאים
קטגוריה:ג'ורג'יה: כדורגלנים
קטגוריה:כדורגלני דאלאס
קטגוריה:כדורגלני לוס אנג'לס
קטגוריה:כדורגלני נבחרת ארצות הברית
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלנים אמריקאים באולימפיאדת פריז (2024)
קטגוריה:אמריקאים שנולדו ב-1993
לסלי מניגא

לסלי מניגא (בצרפתית: Leslie François Saint Roc Manigat; 16 באוגוסט 1930 – 27 ביוני 2014) היה פוליטיקאי מהאיטי שנבחר לנשיא האיטי בבחירות צמודות בינואר 1988.<ref></ref> הוא כיהן כנשיא במשך חודשים ספורים בלבד, מפברואר 1988 עד יוני 1988, אז הודח על ידי הצבא בהפיכה.

==ביוגרפיה==
=== השכלה ===
לסלי מניא היה פרופסור באוניברסיטת פריז השמינית היוקרתית, שם העביר קורסים על היסטוריה עולמית. הוא גם פרסם מאמרים על חינוך בעיתונים שונים בהאיטי: לה פלנגה לה נאוויליסטי, ולה מרטין.

=== הבחירות לנשיאות האיטי 1988 ===
על פי מועצת הבחירות הזמנית (CEP) הוא זכה בבחירות לנשיאות ב-17 בינואר 1988 עם 50.29% מהקולות, והביס עשרה מועמדים אחרים.<ref></ref> עם זאת, שיעור ההצבעה היה נמוך בהרבה מ-10%.<ref>Country Report: Cuba, Dominican Republic, Haiti, Puerto Rico, 1988, p21</ref> מעטים ההיסטוריונים ומפקחי הקולות הרואים בבחירות אלה דמוקרטיות.<ref name=":0"></ref> הוא הושבע לתפקיד ב-7 בפברואר 1988, ובמרץ 1988 מינה את מרטיל סלסטין לראש ממשלתו. הוא הודח על ידי הגנרל אנרי נאמפי ב-20 ביוני 1988, בהפיכה הצבאית בהאיטי ב-1988. הוא התמודד שוב לנשיאות בבחירות בפברואר 2006, אך הובס, וקיבל 12.40% מהקולות והוצב מקום שני הרחק מאחורי רנה פרבאל.

=== מותו ===
הוא נפטר ב-27 ביוני 2014, בגיל 83.

=== משפחתו ===
מניגא נולד בפורט-או-פרנס. אשתו השנייה, מירלנד מניגא, אותה נשא לאישה ב-1970, היא הייתה מועמדת בבחירות לנשיאות ב-2010.<ref></ref>
מירלנד מניגא

== פרסים והוקרה ==
לסלי מניגא זכה בפרס הגדול לספרות של האיטי לשנת 2004, המוענק ביריד הספרים הבינלאומי של מיאמי בשנת 2004.

== עבודות נבחרות ==
* Une date littéraire, un événement pédagogique - Essay, Port-au-Prince, 1962
* L'Amérique latine au XXe Siècle - היסטוריה, אוניברסיטת פריז בסורבון הראשון, 1973

== קישורים חיצוניים ==
* [https://web.archive.org/web/20040304233103/http://haiti.uhhp.com/important_dates/important_dates15.html תאריכים חשובים בהיסטוריה של האיטי]

== הערות שוליים ==

קטגוריה:נשיאי האיטי
קטגוריה:ילידי 1930
קטגוריה:נפטרים ב-2014